
Dejavnosti v spletni igralnici (učilnici) so se navezovale na mesečni sklop, ki je v vrtcu »učna priprava« in so se izvajale dlje časa. Večina objavljenih elementov v spletni učilnici je običajno namenjena staršem naših otrok, zato sem jih v skupini izvajala le nekaj. Ostale zapisane dejavnosti v pripravi smo izvedli znotraj skupine brez uporabe računalnika in elementov spletnih učilnic. Najbolj so sodelovali otroci so pri igri spomin.  Večkrat so jo tudi želeli individualno ponoviti. Večina staršev je tudi z veseljem sodelovala in so dejavnosti, objavljene v spletni igralnici, izvajali tudi doma. Sedaj bom vsekakor lahko dodala še kakšno drugačno dejavnost.
Za zaključek ugotavljam, da so aktivnosti v spletni igralnici v pomoč kot didaktični pripomoček. Sem pa ugotovila tudi, da vseh otrok ne pritegnejo, in rajši izberejo igro z vrstniki v kotičkih. Otroci v predšolskem obdobju potrebujejo predvsem igro z vrstniki v živo, gibanje in konkretne interakcije z okoljem, kar podpirajo tudi smernice NIJZ.  Kot vzgojiteljica otrok v vrtcu menim, da so dejavnosti v spletni učilnici predvsem namenjene staršem kot povratna informacija o dogajanju v skupinah, kjer bivajo njihovi otroci.
Izobraževanje mi je prineslo veliko novih izkušenj, čeprav menim, da je bilo strnjeno v (pre)kratek časovni okvir.

